EELNÕU

**NARVA LINNAVALITSUS**

**K O R R A L D U S**

Narva \_\_\_\_2023 nr\_\_\_\_

**Õpilaste arvu suurendamine Narva Keeltelütseumi klassides**

**1.** **Asjaolud ja menetluse käik**

Narva Keeltelütseumi direktor esitas 04.10.2023 Narva Linnavalitsuse Kultuuriosakonnale taotluse nr 1.1-19/83, milles õppeasutuse juht taotleb suurendada õppeasutuse klasside õpilaste arvu 2023/2024. õppeaastaks. Taotlusega palub kool suurendada õpilaste arvu klassides järgmiselt: 2.A – 27 õpilaseni, 3.A – 25 õpilaseni, 6.C – 27 õpilasteni, 7.A – 25 õpilaseni, 7.B – 26 õpilaseni, 8.A – 28 õpilaseni, 9.A – 27 õpilaseni, 9.C – 30 õpilaseni. Õpilaste arvu klassides suurendamisele on Narva Keeltelütseumi hoolekogu nõusoleku andnud (03.10.2023 protokoll nr 1.1-8/1) ning kõik määratud klassiruumid vastavad Vabariigi Valitsuse 30.05.2013 määruse nr 84 „Tervisekaitsenõuded koolidele“ § 7 lõikes 3 toodud nõuetele.

**2. Õiguslikud alused**

1. Vastavalt põhikooli- ja gümnaasiumiseaduse § 26 lõikele 3 võib kooli pidaja erandjuhul direktori ettepanekul ja hoolekogu nõusolekul suurendada õpilaste arvu üle seaduses sätestatud piirnormi üheks õppeaastaks konkreetses klassis juhul, kui kõik tervisekaitse- ja ohutusnõuded on täidetud.
2. Narva Linnavolikogu delegeeris 23.09.2010 määrusega nr 31 „Koolieelse lasteasutuse seaduse § 24² lõikes 3 lasteasutuse pidaja pädevusse ning põhikooli- ja gümnaasiumiseaduses kooli pidaja pädevusse antud ülesannete lahendamise delegeerimine Narva Linnavalitsusele“ põhikooli- ja gümnaasiumiseaduse § 26 lõikega 3 ettenähtud küsimuse lahendamise Narva Linnavalitsusele.

**3. Otsus**

Suurendada õpilaste arvu Narva Keeltelütseumis 2023/2024. õppeaastaks alljärgnevalt:

1. 2.A klassis – 27 õpilaseni;
2. 3.A klassis – 25 õpilaseni;
3. 6.C klassis – 27 õpilasteni;
4. 7.A klassis – 25 õpilaseni, 7.B klassis – 26 õpilaseni;
5. 8.A klassis – 28 õpilaseni;
6. 9.A klassis – 27 õpilaseni;
7. 9.C klassis – 30 õpilaseni.

**4. Rakendussätted**

1. Korraldus jõustub seadusega sätestatud korras.
2. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

Jaan Toots

Linnapea Üllar Kaljuste Linnasekretär